ওয়েব ডেস্ক : ২০১৭-র দুর্গাপুজোর ভাসানের নির্ঘণ্ট ঘোষণা করলেন মুখ্যমন্ত্রী মমতা বন্দ্যোপাধ্যায়। বুধবার নেতাজি ইন্ডোর স্টেডিয়ামে পুলিস, দমকল, পুজো কমিটির সদস্যদের নিয়ে একটি বৈঠক করেন মুখ্যমন্ত্রী। সেখানেই স্থির করা হয় দশমীর পরদিন মহরম থাকায় গত বছরের মতো এবারও সেদিন বন্ধ থাকবে ভাসান। বৈঠক শেষে মুখ্যমন্ত্রী বলেন, দশমীর দিন অর্থাত্, ৩০ সেপ্টেম্বর সন্ধ্যা ৬টার পর আর প্রতিমা নিরঞ্জন করা যাবে না। ১ অক্টোবর মহরম। ওই দিন বন্ধ থাকবে বিসর্জন। ফের প্রতিমা বিসর্জন দেওয়া যাবে ২ অক্টোবর সকাল ১০টা থেকে। ৫ অক্টোবরে মধ্যে প্রতিমা বিসর্জন শেষ করে খুলে ফেলতে হবে সব মণ্ডপ।